Erään viinialan nimityksen tuote-eritelmän vakiomuutoksen hyväksymistä koskevan tiedonannon julkaiseminen (komission delegoidun asetuksen (EU) 2019/33 17 artiklan 2 ja 3 kohta)

(2020/C 349/14)

Tämä tiedonanto julkaistaan 17. lokakuuta 2018 annetun komission delegoidun asetuksen 2019/33 (1) 17 artiklan 5 kohdan mukaisesti.

ILMOITUS VAKIOMUUTOKSESTA YHTENÄISEEN ASIAKIRJAAN

”UHLEN LAUBACH”

PDO-DE-02082-AM01

Tiedonannon päivämäärä: 6.7.2020

HYVÄKSYTYN MUUTOKSEN KUVAUS JA PERUSTELUT

1. Analyyttiset ja/tai aistinvaraiset ominaisuudet

Analyysiarvojen on oltava Saksan lakisääteisten vaatimusten mukaiset.

Toimituksellinen virhe

2. Alueen kuvaus

Osavaltion geologisen viraston tekemän tutkimuksen perusteella muut Uhlenin alueen kerrokset kuuluvat Laubachin kerroksiin.

YHTENÄINEN ASIAKIRJA

1. Tuotteen nimi

Uhlen Laubach

2. Maantieteellisen merkinnän tyyppi

SAN – suojattu alkuperänimitys

3. Rypäletuotteiden luokat

1. Viini

5. Laatukuohuviini

4. Viini(e)n kuvaus

Laatuviini

Riesling-valkoviinit kypsytetään Uhlen Laubachin tilalla. Rypäletuotteita valmistetaan kolmea eri lajia, joilla kullakin on hieman erilaiset ominaisuudet: laatuviini, arvomerkinnällä varustettu viini (Prädikatswein) ja Sekt b.A. (määritetyiltä alueilta tuleva laatukuohuviini).

Nuoressa Uhlen Laubach -viinissä on vaaleankeltainen, joskus vihertävä väri, joka voimistuu tuotteen vanhetessa ennen kuin väri muuttuu voimakkaan täyteläisen kullankeltaiseksi viinin saavutettua täyden kypsyyden. Viinin aromeja määrittää hedelmäisten vivahteiden ja liuskekivelle tyypillisen mineraalisuuden välinen vuorovaikutus. Laubachin alueen harmaan liuskekiven kalkkipitoisuus on 25–45 prosenttia, eli liuskekivi on Moselin alueen kaikkein kalkkipitoisimpia kivilajeja. Tällä alueella kypsyvien viinien aromeissa on tämän vuoksi usein viileän savun ja hasselpähkinöiden vivahteita sekä yleensä ottaen täyteläinen, pehmeä maku. Viinit ovat lämpimiä ja samettisia, ja monissa niistä on kiehtovaa täyteläisyyttä ja maun syvällisyyttä. Viinit ovat kermaisia, ja yleensä niitä voidaan juoda jo hyvin lyhyen kypsytysajan jälkeen.

Niihin analyyttisiin ominaisuuksiin, joita ei ole kvantifioitu, sovelletaan voimassa olevaa lakia.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) Vähimmäishappopitoisuus: Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (mg/litra)

Prädikatswein (arvomerkinnällä varustettu viini), johon lisätään ilmaus: Auslese

Uhlen Laubachin alueella kypsytetään Riesling-valkoviinejä. Rypäletuotteita, jotka eroavat ominaisuuksiltaan jonkin verran, on kolmentyyppisiä: laatuviini, arvomerkinnällä varustettu viini (Prädikatswein) ja Sekt b.A. (määritetyiltä alueilta tuleva laatukuohuviini).

Nuoressa Uhlen Laubach -viinissä on vaaleankeltainen, toisinaan vihertävä väri, joka muuttuu voimakkaammaksi tuotteen kypsyessä. Kun viini on täysin kypsää, se on täyteläisen kullanväristä. Viinin aromeja määrittää hedelmäisten vivahteiden ja liuskekiven tyypillisen mineraalisuuden välinen vuorovaikutus. Laubachin alueen harmaan liuskekiven kalkkipitoisuus on 25–45 prosenttia, eli liuskekivi on Moselin alueen kaikkein kalkkipitoisimpia kivilajeja. Tällä alueella kypsyvien viinien aromeissa on tämän vuoksi usein viileän savun ja hasselpähkinöiden vivahteita sekä yleensä ottaen täyteläinen, pehmeä maku. Viinit ovat lämpimiä ja samettisia, ja monissa niistä on kiehtovaa täyteläisyyttä ja maun syvällisyyttä. Viinit ovat kermaisia, ja yleensä niitä voidaan juoda jo hyvin lyhyen kypsytysajan jälkeen.

Edellä kuvatun aromien ja makujen kirjon taustalla oleva makeus on hienovaraista Auslese-viineissä ja kermaisempaa Beerenauslese-viineissä, ja mukana voi olla myös häivähdys erilaisia hunajan aromeja. Nämä viinin makuominaisuudet tulevat vielä selvemmin esille Trockenbeerenauslese-viineissä. Edellä kuvattuun aromien ja makujen kirjoon sisältyy Eiswein-viineissä myös mausteista hapokkuutta.

Niihin analyyttisiin ominaisuuksiin, joita ei ole kvantifioitu, sovelletaan voimassa olevaa lakia.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) Vähimmäishappopitoisuus: Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (mg/litra)

Arvomerkinnällä varustettu viini (Prädikatswein), lisänimityksellä Beerenauslese, Trockenbeerenauslese tai Eiswein

Uhlen Laubachin alueella kypsytetään Riesling-valkoviinejä. Rypäletuotteita, jotka eroavat ominaisuuksiltaan jonkin verran, on kolmentyyppisiä: laatuviini, arvomerkinnällä varustettu viini (Prädikatswein) ja Sekt b.A. (määritetyiltä alueilta tuleva laatukuohuviini).

Nuoressa Uhlen Laubach -viinissä on vaaleankeltainen, toisinaan vihertävä väri, joka muuttuu voimakkaammaksi tuotteen kypsyessä. Kun viini on täysin kypsää, se muuttuu täyteläisen kullanväriseksi. Viinin aromeja määrittää hedelmäisten vivahteiden ja liuskekiven tyypillisen mineraalisuuden välinen vuorovaikutus. Laubachin alueen harmaan liuskekiven kalkkipitoisuus on 25–45 prosenttia, eli liuskekivi on Moselin alueen kaikkein kalkkipitoisimpia kivilajeja. Tällä alueella kypsyvien viinien aromeissa on tämän vuoksi usein viileän savun ja hasselpähkinöiden vivahteita sekä yleensä ottaen täyteläinen, pehmeä maku. Viinit ovat lämpimiä ja samettisia, ja monissa niistä on kiehtovaa täyteläisyyttä ja maun syvällisyyttä. Viinit ovat kermaisia, ja yleensä niitä voidaan juoda jo hyvin lyhyen kypsytysajan jälkeen.

Edellä kuvatun aromien ja makujen kirjon taustalla oleva makeus on hienovaraista Auslese-viineissä ja kermaisempaa Beerenauslese-viineissä, ja mukana voi olla myös häivähdys erilaisia hunajan aromeja. Nämä viinin makuominaisuudet tulevat vielä selvemmin esille Trockenbeerenauslese-viineissä. Edellä kuvattuun aromien ja makujen kirjoon sisältyy Eiswein-viineissä myös mausteista hapokkuutta.

Niihin analyyttisiin ominaisuuksiin, joita ei ole kvantifioitu, sovelletaan voimassa olevaa lakia.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) Vähimmäishappopitoisuus: Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (mg/litra)

Sekt b.A.

Riesling-valkoviinit kypsytetään Uhlen Laubachin tilalla. Rypäletuotteita valmistetaan kolmea eri lajia, joilla kullakin on hieman erilaiset ominaisuudet: laatuviini, arvomerkinnällä varustettu viini (Prädikatswein) ja Sekt b.A. (määritetyiltä alueilta tuleva laatukuohuviini).

Nuoressa Uhlen Laubach -viinissä on vaaleankeltainen, toisinaan vihertävä väri, joka muuttuu voimakkaammaksi tuotteen kypsyessä. Kun viini on täysin kypsää, se on täyteläisen kullanväristä. Viinin aromeja määrittää hedelmäisten vivahteiden ja liuskekiven tyypillisen mineraalisuuden välinen vuorovaikutus. Laubachin alueen harmaan liuskekiven kalkkipitoisuus on 25–45 prosenttia, eli liuskekivi on Moselin alueen kaikkein kalkkipitoisimpia kivilajeja. Tällä alueella kypsyvien viinien aromeissa on tämän vuoksi usein viileän savun ja hasselpähkinöiden vivahteita sekä yleensä ottaen täyteläinen, pehmeä maku. Viinit ovat lämpimiä ja samettisia, ja monissa niistä on kiehtovaa täyteläisyyttä ja maun syvällisyyttä. Tällä alueella kypsyy kermaisia viinejä, joita voidaan yleensä juoda jo hyvin lyhyen kypsytysajan jälkeen. Prädikatswein-viinien osalta kuvattua aromien ja makujen kirjoa lisää ja voimistaa Sekt b.A. -viineissä hiilidioksidi, jota käytetään näiden kuohuviinien valmistuksessa.

Niihin analyyttisiin ominaisuuksiin, joita ei ole kvantifioitu, sovelletaan voimassa olevaa lakia.

Yleiset analyyttiset ominaisuudet Kokonaisalkoholipitoisuus enintään (til-%) 13,5 Todellinen alkoholipitoisuus vähintään (til-%) 11,5 Vähimmäishappopitoisuus: Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (mg/litra)

5. Viininvalmistusmenetelmät

a. Erityiset viininvalmistusmenetelmät

Asianomaiset viininvalmistusmenetelmien rajoitukset

Seuraavat ovat kiellettyjä: kaliumsorbaatti, lysotsyymi, dimetyylidikarbonaatti, elektrodialyysi, alkoholin poistaminen, kationinvaihto, tiivistäminen (jäädytysväkevöinti, osmoosi, hyrrähaihdutus Spinning Cone Column -menetelmällä), makeuttaminen rypälemehulla, tammipuupalaset ja muut tammipuuvalmisteet.

Laatuviini

Erityinen viininvalmistusmenetelmä

Vähintään 88 Öchsle-astetta tai kokonaishappopitoisuus (viinihappona ilmaistuna) enint. = 7,5 g/l.

Enintään 100 Öchsle-astetta ja väkevät viinit: jäännössokeripitoisuus enintään = viinialan lainsäädännön mukaisesti ”puolikuiva”.

Yli 100 Öchsle-astetta: jäännössokeripitoisuus enintään = rypälemehun ominaispaino / 3

Arvomerkinnällä varustettu viini (Prädikatswein)

Erityinen viininvalmistusmenetelmä

Auslese: Vähintään 105 Öchsle-astetta, jäännössokeripitoisuus vähintään 90 g/l

Beerenauslese: Vähintään 130 Öchsle-astetta, jäännössokeripitoisuus vähintään 150 g/l

Trockenbeerenauslese: Vähintään 180 Öchsle-astetta, jäännössokeripitoisuus vähintään 180 g/l

Eiswein: Vähintään 130 Öchsle-astetta, jäännössokeripitoisuus vähintään 150 g/l

Sekt b.A.

Erityinen viininvalmistusmenetelmä

Perinteinen pullokäyminen

b. Enimmäistuotokset

70 hehtolitraa/ha

6. Rajattu maantieteellinen alue

Uhlen Laubach on osa suojattua alkuperänimitystä ”Mosel” (rekisteröintinumero SAN Mosel PDO-DE-A1270).

Uhlen Laubachin viinitarhat sijaitsevat Mayen-Koblenzin piirikuntaan kuuluvalla Winningenin alueella Rheinland-Pfalzin osavaltiossa. Tämä osa Uhlenin aluetta on tunnettu viinimaailmassa ja muutoinkin kymmenen viime vuoden ajan Laubachin nimellä. Nimi juontaa juurensa alueella yleisen liuskekiven määritelmästä. Alue alkaa lohkoilta 256/112, 2571/118, 2581/119, 2398/0, 2395/3, 2393/0 alavirtaan päin ja päättyy lohkoon 2222/1.

SAN-nimityksellä ”Uhlen Laubach” varustettuja tuotteita voidaan tuottaa SAN-alueella ”Mosel” (rekisteröintinumero SAN Mosel PDO-DE-A1270). Rajattu alue sijaitsee Moselin SAN-alueella. Uhlen Laubachin tilan pinta-ala on 13,83 ha.

7. Pääasiallinen rypälelajike (pääasialliset rypälelajikkeet)

White Riesling – Riesling, Riesling renano, Rheinriesling, Klingelberger

8. Yhteyden/yhteyksien kuvaus

Uhlen Laubachin viinitarhat sijaitsevat Ala-Moselin terassiviljelmillä. Uhlen Laubachin perinteiset terassiviljelmät sijaitsevat etelä-länsisuunnassa noin 75–210 metriä merenpinnan yläpuolella. Viiden viime vuoden keskilämpötila on 11,6 °C eli suhteellisen korkea, kuten näin alhaalla sijaitsevilla viljelmillä voi odottaakin. Pieni sademäärä (noin 620 mm) ja aurinkoisten tuntien suuri määrä (1 922) luovat mikroilmaston, joka eroaa selvästi muista Moselin SAN-alueista. Sen ansiosta rypäleet kypsyvät erityisellä tavalla (suuri potentiaalinen alkoholipitoisuus, pieni happopitoisuus ja kypsät fenolit). Viinien sanotaan olevan hyvin ilmaisuvoimaisia ja maultaan erittäin täyteläisiä. Uhlen Laubachin alueen erityiset geologiset olosuhteet edistävät rypäleiden fysiologisen kypsyyden saavuttamista merkittävästi, ja ne vaikuttavat alueella kasvaneiden viinien yksilölliseen makuun. Geologisessa ajanlaskussa Uhlen Laubach kuuluu devonikauden varhaisvaiheeseen. Tarkemmin sanottuna alueella on sedimenttejä Oberemsin/Laubachin ja Lahnstein välikerroksista sekä Laubachin ja Hohenrheinin kerrostumista.

Alueen saviliuskeen suuri kalkkipitoisuus viittaa siihen, että merenpohja on jatkanut loivenemistaan. Trooppinen alkumeri oli enintään 10–20 metriä syvä ja sisälsi tarpeeksi happea nykyään saviliuskeen joukossa olevien korallien ja simpukoiden kasvuun. Näin muodostunut rapautunut kivinen maaperä on regosolia, joka koostuu erilaisista, useimmiten silttipitoisista, saviliuskeista. Maaperä on paljon kalkkipitoisempaa kuin viereisillä SAN-alueilla, mikä tarkoittaa, että myös maaperän pH on korkeampi (7,5, kun taas viereisillä alueilla 6,0). Maaperän yksittäisiä hiukkasia sitovat yhteen ennen kaikkea karbonaatit. Se, että maaperässä on suhteellisen vähän savihiukkasia mutta suuri kivipitoisuus (yli 50 %), tarkoittaa, että maaperä on hyvin ilmavaa aina alakerroksiin asti. Suuren kalkkipitoisuuden ja erityislaatuisen mikroflooran ja -faunan ohella tämä tarkoittaa, että tämän alueen viineillä on hyvin erilaiset aistinvaraiset ominaisuudet kuin viereisillä SAN-alueilla tuotetuilla viineillä. Uhlen Laubach -viineissä on usein hieman savuinen tuoksu. Yleensä niiden maun sanotaan olevan täyteläinen ja pehmeä, mieto ja samettinen. Viinit ovat paljon kermaisempia kuin viereisten SAN-alueiden viinit. Yleensä viinejä voidaan juoda jo hyvin lyhyen kypsytysajan jälkeen. Viininviljelyperinne on tuhansia vuosia vanha, ja ihmisen vaikutus näkyy viininviljelyssä. Kivimuurien tukemia terassiviljelmiä perustettiin jo Rooman vallan aikaan. Vuonna 380 jKr. roomalainen runoilija Ausonius kuvasi tällaisia rakennelmia ”amfiteattereiksi”. Lisätodisteena ovat terasseilta löydetyt roomalaiset kolikot, jotka olivat oletettavasti uhrilahjoja. Alueella on harjoitettu viininviljelyä noista ajoista lähtien. Vuosisatojen kuluessa tuotannon laatua on parannettu jatkuvasti kehittämällä uusia kasvatustapoja (pensasmainen kasvatustapa, tukikepit tai tukilangat) ja uusia rypälelajikkeita (1800-luvun alusta lähtien Riesling-lajike). Viime vuosikymmeninä lisääntynyt ympäristötietoisuus on vaikuttanut ennen kaikkea siihen, että erittäin liukoisia kivennäislannoitteita käytetään koko ajan vähemmän ja vähemmän. Sen ansiosta luontaiset mikrofloora- ja mikrofaunapopulaatiot ovat palautuneet maaperään. Ravinteiden imeytyminen on parantunut ja kationinvaihto lisääntynyt, sillä molekyyleistä on tullut monimutkaisempia ja ne toimivat vuorovaikutuksessa juuristossa olevien mikrobien kanssa. Nämä mikrobit kuljettavat maaperässä olevia erityisiä orgaanisia aineksia ja mineraaleja, mikä tuo viiniin entistä ainutlaatuisempaa makua.

Edellä kuvattu yhteys pätee yhtä lailla Sekt b.A.-viineihin.

9. Olennaiset lisäedellytykset (pakkaaminen, merkinnät, muut vaatimukset)

Oikeudellinen kehys:

Kansallinen lainsäädäntö

Lisäedellytyksen tyyppi:

Merkintöjä koskevat lisämääräykset

Edellytyksen kuvaus:

Euroopan unionin, Saksan liittotasavallan ja Rheinland-Pfalzin osavaltion voimassa olevissa laeissa ja asetuksissa määritetään, mitä tietoja etiketeissä ja pakkauksissa on oltava. Viinin on läpäistävä virallinen tarkastus, jotta alkuperänimitykseen liittyviä perinteisiä merkintöjä voidaan käyttää etiketissä. Vain virallisen tarkastuksen erityisvaatimukset täyttäville viineille annetaan viralliset tarkastusnumerot. Niissä on useita lukuja, jotka ilmaisevat tarkastavan tahon, tilan numeron, tarkastukseen toimitettujen viinien määrän sekä vuoden, jona viinit toimitettiin tarkastukseen tai jona tarkastusnumero myönnettiin. Tarkastusnumero on ilmoitettava etiketissä. Perinteiset ilmaisut ”Qualitätswein”, ”Prädikatswein” ja ”Sekt b.A.” ovat kytköksissä alkuperänimitykseen ja voivat korvata nimityksen ”SAN”.

Linkki eritelmään

www.ble.de/eu-qualitaetskennzeichen-wein

(1) EUVL L 9, 11.1.2019, s. 2.